**APM Ialomița permite Clean Tech International să-și reia activitatea**

[**21/08/2019**](https://obiectiv.net/apm-ialomita-permite-clean-tech-international-sa-si-reia-activitatea-54536.html/) [**Obiectiv Ialomita**](https://obiectiv.net/contact-2/)

***Decizie DE ÎNCETARE A SUSPENDĂRII AUTORIZAȚIEI INTEGRATE DE MEDIU PENTRU SC CLEAN TECH INTERNATIONAL SRL***

Agenția pentru Protecția Mediului Ialomița a emis în data de 20.08.2019 Decizia nr. 2 de încetare a suspendării Autorizației Integrate de Mediu nr. 1/17.03.2014 emisă pentru SC Clean Tech International SRL.

Decizia a fost luată în baza adresei nr. 1072/GM/CJIL/20.08.2019 ce are anexată nota de constatare nr. 2568/20.08.2019, documente emise de GNM – Comisariatul Județean Ialomița, prin care se precizează că stadiul îndeplinirii măsurilor ce au stat la baza emiterii Deciziei de Suspendare a Autorizației Integrate de Mediu și a asumării de către SC Clean Tech International SRL respectarea condițiilor din autorizație, dau dreptul ca activitatea să fie reluată și se propune încetarea suspendării  Autorizației Integrate de Mediu nr. 1/17.03.2014.

Menționăm că decizia de suspendare a Autorizației Integrate de Mediu a fost luată în urma propunerii GNM – Comisariatul Județean Ialomița prin adresa nr. 1011/GM/CJIL și a notei de constatare anexate nr. 2511. Măsura a fost luată în urma controlului GNM – Comisariatul Județean Ialomița din 06.08 – 07.08.2019, prin care s-a constatat că nu au fost îndeplinite toate măsurile impuse prin Notificarea prealabilă nr. 4067 din 24.05.2019.

Specificăm faptul că SC Clean Tech International SRL a depus în data de 25.07.2019 documentația pentru actualizarea Autorizației Integrate de Mediu, procedură care se va derula, conform legislației în vigoare, cu consultarea publicului.

<https://obiectiv.net/apm-ialomita-permite-clean-tech-international-sa-si-reia-activitatea-54536.html/>